CELEX: 62019TN0158
Language: da
Date: 2019-03-15 00:00:00
Title: Sag T-158/19: Sag anlagt den 15. marts 2019 — Breyer mod Kommissionen

17.6.2019   
            
            
               DA
            
            
               Den Europæiske Unions Tidende
            
            
               C 206/44
            
         
      Sag anlagt den 15. marts 2019 — Breyer mod Kommissionen
      (Sag T-158/19)
      (2019/C 206/48)
      Processprog: tysk
      
         Parter
      
      
         Sagsøger: Patrick Breyer (Kiel, Tyskland) (ved advokat J. Breyer)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse Ares (2018)6073379 af 17. januar 2019 annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført følgende anbringender.
      
                  1.
               
               
                  Første anbringende om en urigtig anvendelse af artikel 4, stk. 2, første led, i forordning (EF) nr. 1049/2001 (1) (beskyttelse af forretningsmæssige interesser)
                  
                              —
                           
                           
                              Det gøres inden for rammerne af det første anbringende gældende, at udbredelse af dokumenter vedrørende godkendelse og gennemførelse af iBorderCtrl-forskningsprojektet ikke vil skade konsortiemedlemmernes forretningsmæssige interesser. Genstanden for projektet Intelligent Portable Border Control System er udforskningen af nye teknologier til indrejsekontrol såsom anvendelse af en »automatisk løgnedetektor« og beregning af en risikoværdi.
                           
                        
                              —
                           
                           
                              Subsidiært gøres det gældende, at der foreligger en mere tungtvejende offentlig interesse i udbredelsen af de omtvistede dokumenter.
                           
                        
            
                  2.
               
               
                  Andet anbringende om en urigtig anvendelse af artikel 7, stk. 1, og artikel 8, stk. 1, i forordning (EF) nr. 1049/2001 (behandling af begæringer)
                  
                              —
                           
                           
                              Det gøres inden for rammerne af det andet anbringende gældende, at Kommissionen kun behandlede begæringen om aktindsigt i dokumenterne vedrørende gennemførelsen af iBorderCtrl-forskningsprojektet. Begæringen om aktindsigt i dokumenterne vedrørende godkendelsen af projektet er imidlertid ikke blevet behandlet.
                           
                        
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).